Оштима

Оштима (дијалектно: Ошчима или Осчима; , Тригоно; до 1927 г. Όστιμα, ОстимаΜετονομασίες των Οικισμών της Ελλάδας. Όστιμα -- Τρίγωνον) — село во Костурско, Егејска Македонија, денес во општината Преспа од Леринскиот округ на Западна Македонија, Грција. Населението брои 26 жители (2021)

 Географија 
Селото се наоѓа во областа Корешта, меѓу градовите Лерин и Костур, блиску до изворот на реката Бистрица во североисточниот дел на Егејска Македонија. Лежи на  надморска височина од 1 020 м, помеѓу планините Бигла на север, Гомнуш на исток и Локма и Боданца на запад.

 Историја 
Се смета дека првите жители на Оштима се доселиле од другите делови на Македонија. Не се знае колку точно е старо селото, но првите сознанија за најстарите семејства се од XVIII век. До почетокот на XIX век во селото имало 36 семејства (околу 200 жители).

На Етнографската карта на Битолскиот Вилает од 1901 г. Оштима се води како чисто македонско село во Костурската каза на Горичкиот санџак со 70 куќи.

 Предание 
Според едно предание, на Велигден селото Оштима било нападнато од разбојничка банда која го опколила селото, го запалила и оставила многу мртви зад себе. Преживеаните селани се сокриле под една карпа во поблиската шума. Тие останале цел ден под карпата и се молеле за своите животи, што според легендата им дало нова храброст и сила да продолжат да живеат во селото. И така карпата станал симбол на храброста на оштимјаните.

 Име 
Според друго предание селото повторно било нападнато од разбојничка банда и кога бандата се враќала од опустошеното село сретнала друга банда на патот и ја посоветувала да го ограби селото со зборвоите „ошче има“, па така богатото село станало познато како Ошчима или Осчима.

 Културни и природни знаменитости 
Цркви
 „Св. Јован“ од XV век
 „Св. Никола“ од 1867 г.

 Наводи 

 Надворешни врски 

Категорија:Преспа (општина)
Категорија:Корешта